b'\n_START_ARTICLE_\nThiago Motta\n_START_SECTION_\nKlubska kariera\n_START_PARAGRAPH_\nMotta je svojo nogometno pot za\xc4\x8del leta 1999 pri B ekipi FC Barcelona ter leta 2001 v prvi ekipi tega kluba. Za prvo ekipo je prvi\xc4\x8d nastopil 3. oktobra 2001 na tekmi proti klubu RCD Mallorca._NEWLINE_V sezoni 2001-02 je Thiago prvi\xc4\x8d nastopil v Ligi prvakov. Nastopil je na sedmih tekmah in se s klubom uvrstil v polfinale. Kljub dobrim predstavam je bila konkurenca v klubu na njegovem polo\xc5\xbeaju velika, zaradi \xc4\x8desar ni dobil stalnega mesta v prvi postavi. V sezoni 2002/03 je v \xc5\xa1panski ligi za Barcelono nastopil na trinajstih tekmah, Barcelona pa je takrat postala \xc5\xa1panski podprvak. V isti sezoni je dobro nastopal tudi v pokalu UEFA, ki ga je tisto leto osvojil \xc5\xa1kotski klub Celtic. Motta je na tekmi proti temu klubu dobil rde\xc4\x8di karton zaradi napada na vratarja Celtica Roberta Douglasa, ki je po incidentu v tunelu prav tako dobil rde\xc4\x8di karton._NEWLINE_11. septembra 2004 je Motta na tekmi proti Sevilli utrpel hudo po\xc5\xa1kodbo kolena, zaradi katere je bil operiran ter ni mogel igrati sedem mesecev. Po rehabilitaciji se je v prvo ekipo vrnil \xc5\xa1ele 17. aprila 2005 na tekmi proti Getafeju, ki jo je Barcelona dobila z 2:0._NEWLINE_Avgusta 2007 je Thiago Motta za 2 milijona evrov prestopil k Atl\xc3\xa9ticu iz Madrida . Sezono je za\xc4\x8del z novo po\xc5\xa1kodbo, po vrnitvi pa je v \xc4\x8detrtfinalni tekmi Copa del Rey proti Valencii v 25. minuti dobil rde\xc4\x8di karton. Atl\xc3\xa9tico je tekmo izgubil z 1-0. Po po\xc5\xa1kodbi Ra\xc3\xbal Garc\xc3\xada in odhodu Manicheja, ki je klub zapustil januarja 2008, se je Motta uveljavil v prvi postavi kluba na sredini igri\xc5\xa1\xc4\x8da. \xc5\xbde marca istega leta pa se mu je ponovila po\xc5\xa1kodba kolena, zaradi \xc4\x8desar je moral na operacijo in rehabilitacijo v ZDA.\n_START_SECTION_\nReprezentan\xc4\x8dna kariera\n_START_PARAGRAPH_\nMotta je za Brazilijo prvi\xc4\x8d nastopil na 2003 CONCACAF Gold Cup.'